খুলনা জেলা প্রতিনিধি ঃ দাকোপের দুই কাকড়া ধরা জেলে গত সোমবার সন্ধ্যায় সুন্দরবনের হিরন পয়েন্ট এলাকার চান্দাবুনিয়া খালে কাকড়া ধরার সময় বনদস্যুদের গুলিতে আহত হয়। আহত জেলেদের ট্রলারযোগে এনে মঙ্গলবার সকাল ৯টায় দাকোপ উপজেলা স্বাস্থ্য কমপ্লেক্সে প্রাথমিক চিকিৎসা দেওয়ার পর উন্নত চিকিৎসার জন্য খুলনা মেডিকেল কলেজ হাসপাতালে প্রেরন করা হয়েছে। সূত্রে জানাযায়,আহত বাচ্চু সরদার(২০) পানখালি ইউনিয়নের পানখালি গ্রামের এনামুল সরদারের পুত্র। একই গ্রামের আসরাফুল শেখের পুত্র আজহারুল(১৮) এরা দু?জন একসাথে সুন্দরবনের চাঁন্দাবুনিয়া খালে কাকড়া ধরার সময় দুই বনদসু্যু গ্রুপের পাল্টা গোলাগুলির মধ্যে পড়ে যায়। পালানোর সময় দস্যুদের ছোড়া গুলিতে তারা দুজন আহত হয়। দাকোপ থানার এসআই মোঃ মাসুদার রহমান বলেন,তারা সুন্দরবন থেকে আহত অবস্থায় এসে উপজেলা স্বাস্থ্য কমপ্লেক্সে প্রাথমিক চিকিৎসা নিয়েছে পরে তাদেরকে জেলা হাসপাতালে প্রেরণ করা হয়েছে। এ বিষয়ের তদন্তের জন্য দাকোপ থানায় একটি সাধারণ ডায়েরী করার প্রস্তুতি চলছে।